AIŠKINAMASIS RAŠTAS

Dėl pėsčiųjų tako įrengimo valstybinės reikšmės rajoninio kelio Nr. 2812 Joniškis-Dubingiai-Dirmeitai-Paberžė ruože nuo 14,58 km iki 15,017 km, kuriam Dubingių miestelyje suteiktas Radvilų gatvės pavadinimas

1. **Parengto tarybos sprendimo projekto tikslai ir uždaviniai**

 Rengiamas sprendimo projektas, kurio tikslas pritarti  Molėtų rajono savivaldybės administracijos dalyvavimui įgyvendinant projektą „Pėsčiųjų tako įrengimas valstybinės reikšmės rajoninio kelio Nr. 2812 Joniškis-Dubingiai-Dirmeitai-Paberžė ruože nuo 14,58 km iki 15,017 km, kuriam Dubingių miestelyje suteiktas Radvilų gatvės pavadinimas“ bei įgalioti Molėtų rajono savivaldybės administracijos direktorių pasirašyti partnerystės sutartį su Lietuvos automobilių kelių direkcija prie Susisiekimo ministerijos dėl projekto įgyvendinimo sąlygų.

 Savivaldybės administracija parengė pėsčiųjų tako Radvilų gatvėje, Dubingių miestelyje techninį projektą. Tačiau atsižvelgiant į tai, kad kelio Nr. 2812 Joniškis-Dubingiai-Dirmeitai-Paberžė valdytoja yra Kelių direkcija ir tik jai suteiktos teisės atlikti projektavimo, statybos ir kitas jai priskirtas funkcijas, šio projekto finansavimui savivaldybė neturi teisės panaudoti kelių priežiūros ir plėtros programos lėšų. Tuo tikslu pasirašoma partnerystės sutartis, kurioje numatyti bendri įsipareigojimai, finansavimo sąlygos ir kt.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas;

Lietuvos Respublikos Kelių įstatymas;

Lietuvos automobilių kelių direkcijos prie Susisiekimo ministerijos pasitarimo su Molėtų rajono savivaldybės atstovais protokolas Nr. AP-45.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos – pritarus projektui ir pasirašius partnerystės sutartį su Lietuvos automobilių kelių direkcija prie Susisiekimo ministerijos bus sudarytos sąlygos įgyvendinti projektą.

Neigiamų pasekmių nenumatoma.

**4. Priemonės sprendimui įgyvendinti**

Savivaldybės tarybos sprendimas bus pateiktas Kelių direkcijai, kuri inicijuos partnerystės sutarties pasirašymą.

**5. Lėšų poreikis ir jų šaltiniai**

Techninio projekto koregavimui planuojama panaudoti apie 3000 eurų savivaldybės biudžeto lėšų.

**6. Vykdytojai, įvykdymo terminai**

Molėtų rajono savivaldybės administracija ir Lietuvos automobilių kelių direkcija prie Susisiekimo ministerijos. Planuojama projekto įgyvendinimo pradžia 2019 m.